Tradicijske igre i igračke

Razgovor s mojom bakom

JA: Kojih igara ste se igrali dok ste bili djeca?

BAKA: Dok sam bila dijete najčešće smo se igrali na ispaši, kada nismo bili u školi ili pomagali u kućanskim poslovima. Igrali smo se skrivača, bacali kamen u dalj, izvlačili šibice(tko izvuče kraću šibicu taj bi radio ono što nitko drugi ne želi. Od vrbove grančice radili smo svirale i svirali pjesmice. Neki su plesali, a neki pjevali.

JA: Koju si igru najviše voljela? Zašto?

BAKA: Najviše sam voljela igru školice, to ti je ono kad baciš kamenčić u nacrtano polje i skačeš na jednoj nozi do tog polja. Ta mi je igra bila naj zanimljivija jer sam voljela skakati.

JA: Kakve ste igračke imali? Jeste li ih imali mnogo?

BAKA: Nismo imali mnogo igračaka. Imali smo drvene igračke, poneku lutku ili nam je kao igračka poslužio neki predmet iz okoline. Npr. grah nam je poslužio za igru čovječe ne ljuti se.

JA: Tko vam je kupovao igračke i gdje? Je li vam tko kada izradio neku igračku?

Jeste li sami izradili neke igračke?

BAKA: Igračke su nam kupovali roditelji ako su išli na sajam. Mama ili baka mi je znala od viška materijala napraviti lutku. Nije to bila neka komplicirana lutka već vrlo jednostavna. Ponekad smo i sami izrađivali igračke od drveta ili kakovih ostataka.

JA: Što mislite, jesu li bolje i kreativnije bile vaše igračke i igre ili igračke i igre današnje djece?

BAKA: Mislim da su naše igračke i igre bile bolje i kreativnije jer smo ih sami izrađivali i više cijenili za razliku od vas današnje djece koja sve dobijete gotovo na pladnju.

Gabrijel Vrbančić, 5. r.